- Bushinganyanya
- <
- 3
- >

3
Abashinganyanya n’enkola-maligo
1 Amaroho g’abashinganyanya gôhe, omu nfune za Nyamuzinda gabà, na ntà malibuko gabahikakwo. 2 Omu masù g’abahwinja, ko bali nka abafîre; okurhenga kwâbo hano igulu kwabà nka kuhanyagala, 3 n’okurhusiga kwâbo kwabà nka kuhera, ci kwône bôhe omu murhûla*3, 3 Omurhûla, cirhali cibula ca ntambala cône, ci kunali kulugirwa n’ebinja omu bwâmi bwa Nyamuzinda (3, 7-8). bacîbêrîre. 4 Akabâga omu masù g’abantu buhane bahâbirwe, bâli bayunjwîre bulangâlire bwa kurhafà; 5 oku malibuko masungunu, bâyîsh’ihâbwa binjà binji; kurhangula Nyamuzinda abarhangulaga, anabugâna bamukwânîne. 6 Abarhangula nka masholo omu cibeye, abayankirira nka nterekêro. 7 Olusiku ayish’ibarhandûla kulangashana balangashana, bakanye nka nkunyakunye ya bukere bw’oku nyumpa. 8 Bârhegeka amashanja banalye ebihugo, naye Nyakasane abarhegeka ensiku n’amango. 9 Abacîkuhagîreye bâyumva bwinjà, n’abàli bemêzi babêra aha burhambi bwâge omu buzigire, bulyâla abîshogwa†3, 9 Oluhembo lwa abarhonyi ba Nyamuzinda, kwayîsh’ibà kukula omu burhonyi bwâge n’okumulirâna: kwo kumumanya bwinjà. Ntyo, oluhembo buli bumanye n’ohurhonyi (Rhulole muli Ywn 15, 9; 17, 3.26). bâge bo babona oburhonyi n’olukogo.
Enkola-maligo
10 Abalenzi, kulya kubà bàlekêrîre omushinganyanya banacîrhenza kuli Nyakasane, bahâbwa obuhane bw’ekengêro zâbo. 11 Nêci bali bahanya‡3, 11 «Omwâna Orhumva îshe na nina ayumva muguma wa ngunga». Oburhimanya bàdesire aha burhali bw’emurhima, ci hurhimanya omu bwôrhere n’omu lugendo: lugendo lukulikire enjira eyêrekînwe n’oburhimanya bw’emurhima. Kuyumva ihano n’okulikulikira. abantu bagayaguza oburhirnanya bakagayaguza n’ihano, busha balangâlire, busha badwîrhe barhamira, na ntà bunguke bw’emikolo yâbo; 12 bakâbo basirhe, abâna bâbo bigamba, iburha lyâbo liri lihehêrere.
Aha omuntu akaburha kubî akagumba
13 Iragi lyâge omukazi orhaburha§3, 13 Oku Muyahudi obugumba bwàli buhanya, ciru zàli nshonyi oku muntu. Iburha càli cêrekane c’omugisho gwa Nyamuzinda. Omukazi w’engumba nk’ali mudahemuka, obwîrhonzi bwâge bwayêreka bunayêmêze abandi oku ali muzîre. ci arhalikwo ishembo, olya nn’encingo erhahêkwako ishârha; olusiku lw’okurhandûlwa kw’amaroho, lyo babona oku muzîre. 14 Naye ali w’iragi omulume bashahwîre ci kwône wa kuboko kurhakola maligo, arhanagerêreza nkengêro ngalugalu kuli Nyakasane: ashobôla engalo y’okunali oku budahemuka bwâge, mwanya mununu ashobôla omu ngombe ya Nyakasane. 15 Bulyâla obunguke bw’emikolo minjà buyunjwîre irenge, gurhahirigirha omuzî gw’oburhimanya. 16 Ci kwône abâna b’oku lugurhu barhakatwa, iburha ly’omu bugonyi kuherêrekera lyaherêrekere. 17 Ciru bakalama kurhi barhashîbirirwe, bazinda erhi bashosihala buzira irenge; 18 na bakafà duba barhabone calangâliza, barhabone carhûliriza olusiku lw’olubanja; 19 nêci, kuminya ziminya ensiku nzinda z’enyumpa mbî.

- Bushinganyanya
- <
- 3
- >

*3:3 3, 3 Omurhûla, cirhali cibula ca ntambala cône, ci kunali kulugirwa n’ebinja omu bwâmi bwa Nyamuzinda (3, 7-8).

†3:9 3, 9 Oluhembo lwa abarhonyi ba Nyamuzinda, kwayîsh’ibà kukula omu burhonyi bwâge n’okumulirâna: kwo kumumanya bwinjà. Ntyo, oluhembo buli bumanye n’ohurhonyi (Rhulole muli Ywn 15, 9; 17, 3.26).

‡3:11 3, 11 «Omwâna Orhumva îshe na nina ayumva muguma wa ngunga». Oburhimanya bàdesire aha burhali bw’emurhima, ci hurhimanya omu bwôrhere n’omu lugendo: lugendo lukulikire enjira eyêrekînwe n’oburhimanya bw’emurhima. Kuyumva ihano n’okulikulikira.

§3:13 3, 13 Oku Muyahudi obugumba bwàli buhanya, ciru zàli nshonyi oku muntu. Iburha càli cêrekane c’omugisho gwa Nyamuzinda. Omukazi w’engumba nk’ali mudahemuka, obwîrhonzi bwâge bwayêreka bunayêmêze abandi oku ali muzîre.

© 2024 BMKLB