- Olwimbo
- <
- 3
- >

3
1 Aha ngwîshîre, budufu, namàlonzagya omuzigirwa w’omurhima gwâni, namâlonzagya ci lêrhaga!
2 Nkolaga nayimuka ngeragere omu lugo*3, 2 Lugo lwa Yeruzalemu olwôla; kulya kubà banyere b’e Yeruzalemu bayakûzibwe, na Ka-Nyamuzinda k’e Yeruzalemi badwîrhe haderha (1, 4.17; 3, 4; 5, 10-16).! Omu njira n’omu ngo, nalongezamwo olya omurhima gwâni guzigira. Namulonzize ci ntamubwîne!
3 Abalâlizi bambuganyire, balya bagera-gera omu lugo: «Nti ka murhabwîne olyâla omurhima gwâni guzigira?».
4 Ene mbà namâbarhaluka, namabugâna olyâla omurhima gwâni guzigira. Namâmugwârha ntanacimulîke, kuhika nmuhise omu nyumpa ya nyâmà†3, 4 «Omu mwa nnina», kwo kuderha omu «ka-Nyamuzinda», k’e Yeruzalemu; Bene-Israheli barhanzi, balya bàyûbakaga aka-Nyamuzinda abôla adesire mpu nnina! Omu «hatagatîfu-hatagatîfu»., omu mw’olya muzîre wamburhaga.
Omuhya-mulume:
5 Banyere b’e Yeruzalemu mwe mukasinga, mwe mukalya empene n’orhushafu rhw’emuzirhu, murhatule, murhatule Musimwa wâni n’ensa y’okushâsha kwâge erhacihika.
Ecîtakîro ca kasharhu
Kabala-myanzi
6 Lêro cici cira casôka omu irungu nka mugî mulî-mulî‡3, 6 Omugî mulî-mulî cibà cimanyîso ciyêrekîre aha Nyamuzinda ali. (Lub 13, 22). Omu lubungo lwa kabirhi, Nyamuzinda yêne ogalwîre abâli bahêsirwe bujà (Iz 40, 3). Abarhunzi b’omu Israheli bàkagijà malashi cingana e Buharâbu n’emwa Abahindi (Eze 17, 4; 27, 13-25)., nka mûka mudûrhu gwa bukù, obubâni n’amalâshi g’ekulî goshi!
7 Lâba ecipoyi ca Salomoni§3, 7 Eri izîno «Shalomô», (Salama), kwo liri nka kula rhwakaderha «Murhûla» omu mashi. Abâli omu bujà bakazagiringa oku «omurhûla» gwâyisha obujà buhwa (Iz 11, 6; 9, 5-6; Eze 34, 23-25). Salomoni bàdesire aha, arhali olya murhanzi, ci omwâmi wayisha n’omurhûla: Masiha., bambali makumi gali ndarhu bamugosire, ntwâli za muli bene-Israheli.
8 Boshi, balenga ba kuhuma engôrho, balwî ba kurhenga mîra. Ngasi muguma ahizire engôrho oku cikanyi mpu bakanarhêrwa budufu.
9 Mwâmi Salomoni abinjisize entebe*3, 9 Bakengezize enyumpa Salomoni akazâgitwîramwo emmanja n’entebe akazâgitamalakwo ago mango. y’obwâmi n’omurhi gw’e Libano.
10 Emitungo y’eyo ntebe eri ya marhale n’olulenga lwâyo lwa masholo, ecibwârhalo ciri ca kaduku na nyamwegemerwa wayo wa kaduku.
11 Mwe banyere b’e Siyoni mukanye mubone: Mwâmi Salomoni ayambîrhe ishungwè†3, 11 Mpu balole oku bayîmika omwâmi w’omurhûla: Masiha. Oyo nnina wa mwâmi, lwo lubaga lwa Nyamubâho (1, 5; 3, 4). Omu Israheli, mwâmi arharhangira omukolo n’olubaga lu rhacimuyankirira, ciru akahà Nyamuzinda yêne wacimwishogaga (1 Sam 11, 5; 1 Nga 11, 10; 29, 22). Olwo lusiku lw’obuhya, lwo lusiku lw’okugaluka kw’omukazi wali ogenzire; lwa kushubirhona kw’owali wamâshombehala: okwo kwabà omu mango ga Masiha (Iz 61, 10; 62, 3-5). nnina amuyambikaga olusiku lw’obuhya bwâge, olusiku lw’obusîme bw’omurhima gwâge.

- Olwimbo
- <
- 3
- >

*3:2 3, 2 Lugo lwa Yeruzalemu olwôla; kulya kubà banyere b’e Yeruzalemu bayakûzibwe, na Ka-Nyamuzinda k’e Yeruzalemi badwîrhe haderha (1, 4.17; 3, 4; 5, 10-16).

†3:4 3, 4 «Omu mwa nnina», kwo kuderha omu «ka-Nyamuzinda», k’e Yeruzalemu; Bene-Israheli barhanzi, balya bàyûbakaga aka-Nyamuzinda abôla adesire mpu nnina! Omu «hatagatîfu-hatagatîfu».

‡3:6 3, 6 Omugî mulî-mulî cibà cimanyîso ciyêrekîre aha Nyamuzinda ali. (Lub 13, 22). Omu lubungo lwa kabirhi, Nyamuzinda yêne ogalwîre abâli bahêsirwe bujà (Iz 40, 3). Abarhunzi b’omu Israheli bàkagijà malashi cingana e Buharâbu n’emwa Abahindi (Eze 17, 4; 27, 13-25).

§3:7 3, 7 Eri izîno «Shalomô», (Salama), kwo liri nka kula rhwakaderha «Murhûla» omu mashi. Abâli omu bujà bakazagiringa oku «omurhûla» gwâyisha obujà buhwa (Iz 11, 6; 9, 5-6; Eze 34, 23-25). Salomoni bàdesire aha, arhali olya murhanzi, ci omwâmi wayisha n’omurhûla: Masiha.

*3:9 3, 9 Bakengezize enyumpa Salomoni akazâgitwîramwo emmanja n’entebe akazâgitamalakwo ago mango.

†3:11 3, 11 Mpu balole oku bayîmika omwâmi w’omurhûla: Masiha. Oyo nnina wa mwâmi, lwo lubaga lwa Nyamubâho (1, 5; 3, 4). Omu Israheli, mwâmi arharhangira omukolo n’olubaga lu rhacimuyankirira, ciru akahà Nyamuzinda yêne wacimwishogaga (1 Sam 11, 5; 1 Nga 11, 10; 29, 22). Olwo lusiku lw’obuhya, lwo lusiku lw’okugaluka kw’omukazi wali ogenzire; lwa kushubirhona kw’owali wamâshombehala: okwo kwabà omu mango ga Masiha (Iz 61, 10; 62, 3-5).

© 2024 BMKLB